ଅରବିନ୍ଦ ବେଗଦା

ଅରବିନ୍ଦ ବେଗଦା ଜଣେ ଭାରତୀୟ ଗୁଜରାଟୀ ଲୋକଗୀତ ଗାୟକ ।  ସେ ୨୦୧୫ ମସିହାରେ, ରିଆଲିଟି ଟେଲିଭିଜନ ଶୋ ବିଗ୍ ବସ୍ ୯ରେ ପ୍ରତିଯୋଗୀ ଥିଲେ ।

ପ୍ରାରମ୍ଭିକ ଜୀବନ
ଅରବିନ୍ଦ ବେଗଦା ୧୯୭୪ ମସିହାର ଅକ୍ଟୋବର ୫ ତାରିଖରେ, ଅହମ୍ମଦାବାଦରେ ଜନ୍ମଗ୍ରହଣ କରିଥିଲେ । ସେ ବିଦ୍ୟାନଗର ହାଇସ୍କୁଲରୁ ବିଦ୍ୟାଳୟ ସ୍ତରୀୟ ଶିକ୍ଷା ଶେଷ କରିଥିଲେ । ସେ ଡ୍ରାମାରେ ଡିପ୍ଲୋମାରେ ଯୋଗ ଦେଇଥିଲେ କିନ୍ତୁ ବାଣିଜ୍ୟ ପଢ଼ିବା ପାଇଁ ଏହାକୁ ଛାଡ଼ି ଦେଇଥିଲେ । ନବଗୁଜରାଟ ମହାବିଦ୍ୟାଳୟରୁ ସ୍ନାତକ ଡିଗ୍ରୀ ହାସଲ କରିଥିଲେ । ସେ ଏକ ଏୟାର କଣ୍ଡିସନିଂ ଫାର୍ମର ମାର୍କେଟିଂ ଏଜେଣ୍ଟ ଭାବେ ଚାକିରୀ ଜୀବନ ଆରମ୍ଭ କରିଥିଲେ । ମାର୍କେଟିଂରେ ବାର ବର୍ଷ କାମ କରିବା ପରେ ସେ ଇଣ୍ଡିଆନ୍ ସୋସାଇଟି ଅଫ୍ ହିଟିଂ ଆଣ୍ଡ୍ ରେଫ୍ରିଜରେଟିଭ୍ ଏୟାର-କଣ୍ଡିସନିଂ ଇଞ୍ଜିନିୟର୍ସର ଅହମ୍ମଦାବାଦ ଚାପ୍ଟରର ସଭାପତି ଭାବେ ନିଯୁକ୍ତ ହୋଇଥିଲେ ।

ପେଷା
ଅରବିନ୍ଦ ବେଗଦାଙ୍କର ସଙ୍ଗୀତରେ କୌଣସି ଆନୁଷ୍ଠାନିକ ତାଲିମ ନାହିଁ । ସେ ନରେନ୍ଦ୍ର ରାଓଙ୍କ ଅଧୀନରେ ହାର୍ମୋନିୟମ ଶିଖିବା ଆରମ୍ଭ କରିଥିଲେ ଏବଂ ପରେ ୨୦୦୨ ମସିହାରେ ଏକ ଅର୍କେଷ୍ଟ୍ରା ଗଠନ କରିଥିଲେ । ସେମାନେ ନବରାତ୍ରୀ ସମୟରେ, ବିଭିନ୍ନ ସ୍ଥାନରେ ନୃତ୍ୟ ପରିବେଷଣ କରିବା ଆରମ୍ଭ କରିଥିଲେ। ୨୦୦୬ ମସିହାରେ, ମଣିରାଜ ବାରୋଟଙ୍କ ଆକସ୍ମିକ ମୃତ୍ୟୁ ପରେ ତାଙ୍କୁ ଅହମ୍ମଦାବାଦର ନବରାତ୍ରୀ ଗର୍ବାରେ ନୃତ୍ୟ ପରିବେଷଣ କରିବାକୁ ନିମନ୍ତ୍ରଣ କରାଯାଇଥିଲା, ଯେଉଁଠାରେ ସେ ପ୍ରଥମ ଥର ପାଇଁ ତାଙ୍କର ଗୀତ 'ଭାଇ ଭାଇ' ପରିବେଷଣ କରିଥିଲେ ।

ତାଙ୍କର ସବୁଠାରୁ ଲୋକପ୍ରିୟ ଟ୍ରାକ୍, "ଭାଇ ଭାଇ" ତାଙ୍କୁ ଲୋକପ୍ରିୟତା ଦେଇଥିଲା । ଏହି ଗୀତଟିକୁ ୟୁ-ଟ୍ୟୁବ୍‌ରେ ୧ ନିୟୁତରୁ ଅଧିକ ଲୋକ ଦେଖିଛନ୍ତି ।Archived at Ghostarchive and the Wayback Machine:  ଭାଲା ମୋରି ରାମା (୨୦୧୧) ସମେତ ତାଙ୍କର ସଙ୍ଗୀତ ଆଲବମ୍‌ର ଅଧା ନିୟୁତରୁ ଅଧିକ କପି ବିକ୍ରି ହୋଇଛି । ୨୦୧୨ ମସିହାରେ, ଗୁଜରାଟ ନିର୍ବାଚନ ପ୍ରଚାର ପାଇଁ ଭାରତୀୟ ଜନତା ପାର୍ଟି ତାଙ୍କୁ ମଧ୍ୟ ସାମିଲ କରିଥିଲା ।

୨୦୧୫ ମସିହାରେ, ସେ ଭାରତୀୟ ରିଆଲିଟି ଟେଲିଭିଜନ୍ ଶୋ' ବିଗ୍ ବସ୍ ୯ରେ ଜଣେ ପ୍ରତିଯୋଗୀ ଭାବରେ ଭାଗ ନେଇଥିଲେ । ୨୦୧୬ ମସିହାରେ, ସେ ହିନ୍ଦୀ କଥାଚିତ୍ର ଫ୍ୟାନ୍‌ର "ଜବ୍ରା ଫ୍ୟାନ୍" ଗୀତର ଏକ ପ୍ରମୋସନାଲ୍ ଗୁଜରାଟୀ ସଂସ୍କରଣ ଗାଇଥିଲେ ।

 ଦୂରଦର୍ଶନ 
 ବର୍ଷ  କାର୍ଯ୍ୟକ୍ରମ  ଭୂମିକା  ଚ୍ୟାନେଲ୍  ମନ୍ତବ୍ୟ  ଆଧାର ୨୦୧୫  ବିଗ୍ ବସ୍ ୯  ପ୍ରତିଯୋଗୀ  କଲର୍ସ ଟିଭି  ପ୍ରଥମ ଦିନରେ ପ୍ରବେଶ ଓ ୨୦ଶ ଦିନରେ ପ୍ରସ୍ଥାନ

 କଥାଚିତ୍ର 
 ବର୍ଷ କଥାଚିତ୍ର ଭୂମିକା ମନ୍ତବ୍ୟ ଆଧାର ୨୦୨୨ ବାଗଡ଼ବିଲ୍ଲା ଚନ୍ଦୁ ଗୁଜରାଟୀ କଥାଚିତ୍ର 10୨୦୨୪ବବ୍‌ଲି ବିନ୍ଦାସ୍୨୦୨୫ଛୁଟାଛେଡା

 ଆଧାର 

ଶ୍ରେଣୀ:୧୯୭୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଗୁଜରାଟୀ କଣ୍ଠଶିଳ୍ପୀ
ଶ୍ରେଣୀ:ଭାରତୀୟ କଣ୍ଠଶିଳ୍ପୀ
ଶ୍ରେଣୀ:ଭାରତୀୟ ଲୋକଗୀତ ଗାୟକ